*Priloga – Vzorec Zaključnega računa proračuna občine*

**Kazalo**

Vsebina stran

[1. ZAKLJUČNI RAČUN PRORAČUNA 1](#_Toc92783852)

[1.1 Dokument o sprejemu zaključnega računa občine 1](#_Toc92783853)

[1. 2 Bilance zaključnega računa proračuna občine 3](#_Toc92783854)

[2. OBRAZLOŽITVE ZAKLJUČNEGA RAČUNA PRORAČUNA 5](#_Toc92783855)

[2.1 OBRAZLOŽITEV SPLOŠNEGA DELA ZAKLJUČNEGA RAČUNA PRORAČUNA 5](#_Toc92783856)

[2.2. OBRAZLOŽITEV POSEBNEGA DELA ZAKLJUČNEGA RAČUNA PRORAČUNA 6](#_Toc92783857)

[2.2.1. Poročilo o doseženih ciljih in rezultatih na nivoju področja proračunske porabe, glavnih programov in podprogramov 6](#_Toc92783858)

[2.2.2. Poročilo o realizaciji finančnega načrta neposrednega uporabnika 8](#_Toc92783859)

[2.2.3. Poslovno poročilo neposrednega uporabnika 9](#_Toc92783860)

[2.3. OBRAZLOŽITEV NAČRTA RAZVOJNIH PROGRAMOV 11](#_Toc92783861)

[2.4. OBRAZLOŽITEV PODATKOV IZ BILANCE STANJA (za proračun) 12](#_Toc92783862)

[2.4.1. Podatki o stanju sredstev na računih proračuna (ločeno po posameznih računih) 12](#_Toc92783863)

[2.4.2. Podatki o terjatvah iz naslova dolgoročnih naložb in posojil z navedbo večjih prejemnikov sredstev 12](#_Toc92783864)

[2.4.3. Podatki o povečanju ali zmanjšanju lastnih opredmetenih osnovnih sredstev 12](#_Toc92783865)

[2.4.4. Podatki o povečanju ali zmanjšanju terjatev za sredstva dana v upravljanje z navedbo večjih prejemnikov teh sredstev 12](#_Toc92783866)

[2.4.5. Podatki o neplačanih terjatvah iz preteklega leta 12](#_Toc92783867)

[2.4.6. Podatki o neplačanih obveznostih iz preteklega leta 12](#_Toc92783868)

[2.4.7. Podatki o pogodbah o najemu, pri katerih lastninska pravica preide oziroma lahko preide iz najemodajalca na najemnika ter podatke o blagovnih kreditih 12](#_Toc92783869)

[2.5 POROČILO O UPRAVLJANJU DENARNIH SREDSTEV SISTEMA ENOTNEGA ZAKLADNIŠKEGA RAČUNA 13](#_Toc92783870)

[2.6. POSEBNE TABELARNE PRILOGE 16](#_Toc92783871)

[2.6.1. Realizacija namenskih prejemkov in izdatkov proračuna, ločeno po posameznih vrstah namenskih sredstev in prenos neporabljenih namenskih sredstev iz proračuna preteklega leta 16](#_Toc92783872)

[2.6.2. Neplačane obveznosti na dan 31. 12. 2021 16](#_Toc92783873)

[2.6.3 Seznam sklenjenih dolgoročnih obveznosti na dan 31. 12. 2021 17](#_Toc92783874)

[2.6.4 Seznam sklenjenih dolgoročnih kreditnih pogodb in pogodb o finančnem lizingu 17](#_Toc92783875)

1. ZAKLJUČNI RAČUN PRORAČUNA

## 1.1 Dokument o sprejemu zaključnega računa občine

Zaključni račun občine sprejme občinski svet na svoji seji. V dokumentu, ki ga sprejme občinski svet, se navede besedilo o sprejetju zaključnega računa proračuna in višina realiziranih prihodkov in drugih prejemkov ter realiziranih odhodkov in drugih izdatkov proračuna po vseh treh delih proračuna. Navede se tudi realizacija načrta razvojnih programov, ki je sestavni del proračuna.

Predlog besedila o sprejemu zaključnega računa proračuna s splošnim in posebnim delom proračuna ter načrtom razvojnih programov je naslednji:

*Na podlagi tretjega odstavka 98. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US) in \_\_\_ člena Statuta Občine\_\_\_\_\_\_\_\_\_\_\_\_\_\_\_\_ je občinski svet na \_\_\_, dne \_\_\_\_\_\_\_\_\_ sprejel*

*ZAKLJUČNI RAČUN*

*PRORAČUNA OBČINE\_\_\_\_\_\_\_\_\_\_\_\_\_\_\_\_\_\_\_\_ ZA LETO 2021*

*1. člen*

*Sprejme se zaključni račun proračuna Občine\_\_\_\_\_\_\_\_\_\_\_\_\_\_\_ za leto 2021.*

*2. člen*

*Zaključni račun proračuna Občine \_\_\_\_\_\_\_\_\_\_\_ za leto 2021 sestavljajo splošni in posebni del. V splošnem delu je podan podrobnejši prikaz predvidenih in realiziranih prihodkov in odhodkov oziroma prejemkov in izdatkov iz bilance prihodkov in odhodkov, računa finančnih terjatev in naložb ter računa financiranja, v posebnem delu pa prikaz predvidenih in realiziranih odhodkov in drugih izdatkov proračuna Občine \_\_\_\_\_\_\_\_\_\_\_\_\_\_ za leto 2021.*

*Sestavni del zaključnega računa je tudi načrt razvojnih programov, v katerem je podan prikaz podatkov o načrtovanih vrednostih posameznih projektov, njihovih spremembah med letom 2021 ter o njihovi realizaciji v tem letu.*

*Proračun občine \_\_\_\_\_\_\_\_\_ je bil realiziran v naslednjih zneskih:*

|  |  |
| --- | --- |
| **A BILANCA PRIHODKOV IN ODHODKOV** | v EUR |
|  |
| Konto K2/K3 | Realizacija 2021 |
| 1 | 2 |
| I. Skupaj prihodki (70+71+72+73+74+78) |  |
| II. Skupaj odhodki (40+41+42+43) |  |
| III. Proračunski presežek/primanjkljaj (I.-II.) |  |
|  |  |
| **B RAČUN FINANČNIH TERJATEV IN NALOŽB** | v EUR |
|  |
| Konto K2/K3 | Realizacija 2021 |
| 1 | 2 |
| IV. Prejeta vračila danih posojil in prodaja |  |
| kapitalskih deležev (750+751+752) |  |
| V. Dana posojila in povečanje kapitalskih |  |
| deležev (440+441+442+443) |  |
| VI. Prejeta minus dana posojila in spremembe |  |
| kapitalskih deležev (IV.-V.) |  |
|  |  |
| **C RAČUN FINANCIRANJA** | v EUR |
|  |
| Konto K2/K3 | Realizacija 2021 |
| 1 | 2 |
| VII. Zadolževanje (500) |  |
| VIII. Odplačila dolga (550) |  |
| IX. Sprememba stanja sredstev na računih |  |
| (I.+IV.+VII.-II.-V.-VIII.) |  |
| X. Neto zadolževanje (VII.-VIII.) |  |
| XI. Neto financiranje (VI.+X.-IX.) |  |
| XII. Stanje sr. na računih 31.12. preteklega leta |  |
| (del 9009 - Splošni sklad za drugo) |  |

*3. člen*

*Zaključni račun proračuna Občine \_\_\_\_\_\_\_\_\_\_\_\_\_ za leto 2021 se objavi v \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Splošni in posebni del, poročilo o izvajanju načrta razvojnih programov ter dodatne obrazložitve s prilogami, se objavijo na spletnih straneh občine \_\_\_\_\_\_\_\_\_.*

*Št.*

*Kraj, datum*

*Župan*

## 1. 2 Bilance zaključnega računa proračuna občine

**I. SPLOŠNI DEL PRORAČUNA**

a) bilanca prihodkov in odhodkov



b) račun finančnih terjatev in naložb



c) račun financiranja.



V bilancah splošnega dela zaključnega računa proračuna se v posameznih stolpcih prikažejo vsaj:

* sprejeti proračun preteklega leta,
* veljavni proračun preteklega leta,
* realizirani proračun preteklega leta,
* indeks med realiziranim in sprejetim proračunom preteklega leta in
* indeks med realiziranim in veljavnim proračunom preteklega leta.

###### **II. POSEBNI DEL PRORAČUNA**



V bilancah posebnega dela zaključnega računa proračuna se v posameznih stolpcih prikažejo vsaj:

* sprejeti proračun preteklega leta,
* veljavni proračun preteklega leta,
* realizirani proračun preteklega leta,
* indeks med realiziranim in sprejetim proračunom preteklega leta in
* indeks med realiziranim in veljavnim proračunom preteklega leta.

###### **III. NAČRT RAZVOJNIH PROGRAMOV 2021 - 2024**



Osnova za poročilo o izvedbi letnega načrta oziroma plana razvojnih programov neposrednih uporabnikov, je pripravljena tabela projektov. V prikazanih projektih v NRP praviloma niso vključeni že zaključeni projekti pred letom, za katerega se pripravlja zaključni račun.

Bilance, ki prikazujejo realizacijo proračuna za preteklo leto, so osnova za pripravo obrazložitev, ki jih pripravi neposredni uporabnik občinskega proračuna.

2. OBRAZLOŽITVE ZAKLJUČNEGA RAČUNA PRORAČUNA

## 2.1 OBRAZLOŽITEV SPLOŠNEGA DELA ZAKLJUČNEGA RAČUNA PRORAČUNA

* + 1. **Makroekonomska izhodišča, na osnovi katerih je bil pripravljen proračun in spremembe makroekonomskih gibanj med letom**

Navedejo se makroekonomska izhodišča, na osnovi katerih je bil sprejet proračun in morebitne spremembe makroekonomskih gibanj med letom.

* + 1. **Poročilo o realizaciji prejemkov in izdatkov občinskega proračuna, proračunskem presežku ali primanjkljaju in zadolževanju proračuna z obrazložitvijo pomembnejših odstopanj med sprejetimi in realiziranimi prejemki in izdatki, presežkom oziroma primanjkljajem in zadolževanjem**

V poročilu se po posameznih izkazih proračuna opišejo prihodki in drugi prejemki ter odhodki in drugi izdatki po podskupinah kontov (K3). Opišejo se odstopanja med sprejetim (zadnjim sprejetim proračunom, to je ali proračunom, spremembami proračuna ali rebalansom proračuna) in realiziranim proračunom. Opiše se osnova za prerazporejanje (proračun, spremembe proračuna, rebalans proračuna) in kdo odloča o prerazporeditvah ter nivo prerazporejanja (podprogram, glavni program ali področje proračunske porabe).

* + 1. **Poročilo o sprejetih ukrepih za uravnoteženje proračuna in njihovi realizaciji v skladu s 40. členom ZJF**

V poročilu se navedejo proračunske postavke, ki so bile uvedene zaradi vključevanja novih obveznosti v proračun zaradi zakonov ali odlokov, pri katerih proračunskih uporabnikih ter na podlagi katerega predpisa.

* + 1. **Poročilo o spremembah med sprejetim in veljavnim proračunom glede na sprejete zakone in občinske odloke v skladu s 47. členom ZJF z obrazložitvijo sprememb neposrednih uporabnikov med letom v skladu s 47. členom ZJF**

Navedejo se spremembe neposrednih uporabnikov (ustanovitev novih ali ukinitev obstoječih) ter spremembe pristojnosti neposrednih uporabnikov. Pri vsaki spremembi se navede pravna podlaga in proračunske postavke, ki se prenašajo ter h kateremu neposrednemu uporabniku se prenašajo.

* + 1. **Poročilo o porabi sredstev proračunske rezerve**

Navede se višina oblikovane proračunske rezerve med proračunskim letom in višina proračunske rezerve, ki se prenaša iz preteklega leta, ter morebitne druge prihodke (obresti). Navede se poraba proračunske rezerve z navedbo pravnih podlag za izplačilo (sklep župana ali odlok občinskega sveta) in prejemnikov proračunske rezerve z navedbo namena in višine izplačane proračunske rezerve.

* + 1. **Poročilo o porabi sredstev splošne proračunske rezervacije**

Navede se višina oblikovane splošne proračunske rezervacije po zadnjem sprejetem proračunu (proračunu, spremembah proračuna ali rebalansu proračuna) in njena poraba po proračunskih uporabnikih z navedbo pravne podlage za izplačilo (sklep župana), namena (proračunske postavke) in višine razporejene splošne proračunske rezervacije.

## 2.2. OBRAZLOŽITEV POSEBNEGA DELA ZAKLJUČNEGA RAČUNA PRORAČUNA

### 2.2.1. Poročilo o doseženih ciljih in rezultatih na nivoju področja proračunske porabe, glavnih programov in podprogramov

Poročilo o doseženih ciljih in rezultatih na nivoju področja proračunske porabe, glavnih programov in podprogramov se pripravi celovito, na enem mestu za vsa področja proračunske porabe, glavne programe in podprograme. Poročilo pa je ločeno po posameznih bilancah:



### 2.2.2. Poročilo o realizaciji finančnega načrta neposrednega uporabnika

Poročilo o realizaciji finančnega načrta neposrednega uporabnika se pripravi **za vsakega neposrednega uporabnika občinskega proračuna posebej.** Poročilo se pripravi po posameznih bilancah.



### 2.2.3. Poslovno poročilo neposrednega uporabnika

Poslovno poročilo neposrednega uporabnika je sestavljeno iz poročila o doseženih ciljih in rezultatih, ocene učinkov poslovanja proračunskega uporabnika na druga področja, ocene delovanja notranjega finančnega nadzora in obrazložitev podatkov iz bilance stanja.

Obrazložitev podatkov iz bilance stanja se pripravi samo za neposredne proračunske uporabnike, ki so pravne osebe. Za neposredne uporabnike, ki poslujejo v okviru proračuna (občinski svet, župan, nadzorni odbor, občinska uprava, skupna občinska uprava, ožji deli občin, ki niso pravne osebe) se obrazložitev podatkov iz bilance stanja pripravlja v okviru obrazložitev za proračun.

**Poročilo o doseženih ciljih in rezultatih**

*Poročilo o doseženih ciljih in rezultatih v okviru poslovnega poročila je ena izmed najpogostejših vsebin, ki manjkajo v zaključnih računih proračunov občin. Zato so tudi ena izmed najpogostejših ugotovitev Računskega sodišča Republike Slovenije, pri revidiranju proračunov občin.*

Poročilo o doseženih rezultatih in ciljih se sestavi za vsakega neposrednega uporabnika posebej, in sicer se obrazložijo vse proračunske postavke po podprogramih, projekti pa po nosilnih podprogramih.

|  |
| --- |
| **NEPOSREDNI PRORAČUNSKI UPORABNIK** |
|  |
| 1. **POROČILO O DOSEŽENIH CILJIH IN REZULTATIH** |
|  |
| **BILANCA ODHODKOV/RAČUN FINANČNIH TERJATEV IN NALOŽB/RAČUN FINANCIRANJA** |
|  |
| **PPP** (šifra in naziv) |
| **GPR** (šifra in naziv) |
| **PPR** (šifra in naziv) |
| **PP** (šifra in naziv vsake proračunske postavke posebej) |
| **Obrazložitev dejavnosti v okviru proračunske postavke z obrazložitvijo, kateri ukrepi (aktivnosti) za doseganje ciljev so bili izvršeni glede na načrtovane in kateri ne** |
| Obrazloži se vsebina proračunske postavke ter kateri ukrepi (aktivnosti) za doseganje ciljev so bili izvršeni in kateri ne |
| **Ocena uspeha pri doseganju zastavljenih ciljev** |
| Oceni se, ali so bili zastavljeni cilji realizirani |
|  |
| **Navezava na projekte NRP** |
| Navedejo se projekti (šifra in naziv projekta iz načrta razvojnih programov), ki so bili financirani iz proračunske postavke |
| **Izvajanje projektov v okviru podprograma (nosilni podprogram)** |
| **Projekt (šifra in naziv projekta)** |
| **Opis projekta z opredelitvijo namena in ciljev projekta ter trajanja projekta** |
| Navede se podrobnejši opis projekta z opisom namena in ciljev projekta ter trajanjem projekta |
| **Dosežen razvoj/napredek na projektu v letu 2021 z vidika doseganja ciljev in izpolnjevanja načrta financiranja projekta ter stanja projekta** |
| Navede se razvoj/napredek projekta ter stanje projekta, tako z vidika doseganja ciljev kot tudi z vidika financiranja projekta |

1. **OCENA UČINKOV POSLOVANJA PRORAČUNSKEGA UPORABNIKA NA DRUGA PODROČJA**

Navedejo se področja, na katera ima poslovanje proračunskega uporabnika vpliv ter negativne in pozitivne učinke poslovanja na ta področja.

1. **OCENA DELOVANJA SISTEMA NOTRANJEGA FINANČNEGA NADZORA**

Priloži se Izjava o oceni notranjega nadzora javnih financ na posebnem obrazcu po metodologiji iz Navodila. Izjava se izpolni za proračun (za vse neposredne uporabnike v okviru proračuna, ki niso pravne osebe) in za vsak ožji del občine, ki je pravna oseba.

1. **OBRAZLOŽITEV PODATKOV IZ BILANCE STANJA**

Obrazložitev podatkov iz bilance stanja se pripravi samo za ožje dele občine, ki so pravne osebe. Za proračun (za vse neposredne uporabnike v okviru proračuna, ki niso pravne osebe) se obrazložitev podatkov iz bilance stanja izpolni v točki 2.4.

Podatki o stanju sredstev na računih neposrednih uporabnikov

Navede se skupno stanje sredstev na računih na dan 31. 12. preteklega leta, ki se vodijo v glavni knjigi ožjega dela občine, ki je pravna oseba, in stanje sredstev po posameznih vrstah računov (podračun v eurih in v devizah,.....). Navedejo se tudi kratkoročne finančne naložbe ožjega dela občine, ki je pravna oseba, ki predstavljajo začasno prosta sredstva proračuna, ki so bila naložena kot depoziti v banke.

Podatki o terjatvah iz dolgoročnih naložb in posojil z navedbo večjih prejemnikov sredstev

Ta rubrika se za ožje del občine ne izpolnjuje, ker se terjatve iz naslova dolgoročnih naložb in posojil izkazujejo v poslovnih knjigah proračuna.

Podatki o povečanju ali zmanjšanju lastnih opredmetenih osnovnih sredstev

Navedejo se vrednosti osnovnih sredstev po posameznih vrstah in njihove spremembe. Pomoč je tudi priloga bilance stanja: stanje in gibanje neopredmetenih sredstev in opredmetenih osnovnih sredstev. Navedejo se še druge pomembne spremembe v zvezi z osnovnimi sredstvi: viri sredstev, uporabljeni za vlaganja v osnovna sredstva, navedejo se podatki o pomembnejših osnovnih sredstvih, ki so že v celoti odpisana, pa se še vedno uporabljajo, navedejo se pomembnejši nakupi oziroma prodaje osnovnih sredstev po vrstah (nepremičnine, oprema), ipd.

Podatki o povečanju ali zmanjšanju terjatev za sredstva dana v upravljanje z navedbo večjih prejemnikov teh sredstev

Ta rubrika se za ožje del občine ne izpolnjuje, ker se terjatve za sredstva dana v upravljanje izkazujejo v poslovnih knjigah proračuna.

Podatki o neplačanih terjatvah iz preteklega leta

Navedejo se vrste in obrazložitev neplačanih terjatev.

Podatki o neplačanih obveznostih iz preteklega leta

Vrsta in obrazložitev neplačanih obveznosti, ki so zapadle v letu, za katerega se dela zaključni račun ter v naslednjem letu.

Podatki o pogodbah o najemu, pri katerih lastninska pravica preide oziroma lahko preide iz najemodajalca na najemnika ter podatke o blagovnih kreditih

Navedejo se vrste in vrednosti pogodb.

## 2.3. OBRAZLOŽITEV NAČRTA RAZVOJNIH PROGRAMOV

Poročilo o izvedbi letnega načrta oziroma plana razvojnih programov neposrednih uporabnikov, se **delno že vključi v poročilo o doseženih ciljih in rezultatih** neposrednega uporabnika in sicer obrazložitev projektov po nosilnih podprogramih, kar je opisano v točki 2.2.3 – Poslovno poročilo neposrednega uporabnika.

**Splošna obrazložitev** načrta razvojnih programov pa vsebuje opis načrta razvojnih programov in sicer:



## 2.4. OBRAZLOŽITEV PODATKOV IZ BILANCE STANJA (za proračun)

V tej točki se pripravi obrazložitev podatkov iz bilance stanja za proračun.

### 2.4.1. Podatki o stanju sredstev na računih proračuna (ločeno po posameznih računih)

Navede se skupno stanje sredstev na računih na dan 31. 12. preteklega leta, ki se vodijo v glavni knjigi proračuna, in stanje sredstev po posameznih vrstah računov (podračun proračuna v eurih in v devizah,.....). Navedejo se tudi kratkoročne finančne naložbe proračuna na dan 31. 12. preteklega leta, ki predstavljajo začasno prosta sredstva proračuna, ki so bila naložena kot depoziti v banke ali kot kratkoročni vrednostni papirji.

### 2.4.2. Podatki o terjatvah iz naslova dolgoročnih naložb in posojil z navedbo večjih prejemnikov sredstev

Navede se obrazložitev stanja in sprememb stanja dolgoročnih kapitalskih naložb proračuna po vrstah prejemnikov ter obrazložitev sprememb stanja dolgoročno danih posojil proračuna po vrstah prejemnikov.

### 2.4.3. Podatki o povečanju ali zmanjšanju lastnih opredmetenih osnovnih sredstev

Navedejo se vrednosti osnovnih sredstev po posameznih vrstah in njihove spremembe. Pomoč je tudi priloga bilance stanja: stanje in gibanje neopredmetenih sredstev in opredmetenih osnovnih sredstev. Navedejo se še druge pomembne spremembe v zvezi z osnovnimi sredstvi: viri sredstev, uporabljeni za vlaganja v osnovna sredstva, navedejo se podatki o pomembnejših osnovnih sredstvih, ki so že v celoti odpisana, pa se še vedno uporabljajo, navedejo se pomembnejši nakupi oziroma prodaje osnovnih sredstev po vrstah (nepremičnine, oprema), ipd.

### 2.4.4. Podatki o povečanju ali zmanjšanju terjatev za sredstva dana v upravljanje z navedbo večjih prejemnikov teh sredstev

Navedejo se vrednosti terjatev za sredstva dana v upravljanje po prejemnikih ter njihovo povečanje ali zmanjšanje.

### 2.4.5. Podatki o neplačanih terjatvah iz preteklega leta

Navedejo se vrste, vrednost in obrazložitev neplačanih terjatev.

### 2.4.6. Podatki o neplačanih obveznostih iz preteklega leta

Navede se vrste, vrednost in obrazložitev neplačanih obveznosti, ki so zapadle v letu, za katerega se dela zaključni račun ter vrste, vrednost in obrazložitev neplačanih obveznosti, ki zapadejo v plačilo v naslednjem letu.

### 2.4.7. Podatki o pogodbah o najemu, pri katerih lastninska pravica preide oziroma lahko preide iz najemodajalca na najemnika ter podatke o blagovnih kreditih

Navedejo se vrste in vrednosti pogodb.

## 2.5 POROČILO O UPRAVLJANJU DENARNIH SREDSTEV SISTEMA ENOTNEGA ZAKLADNIŠKEGA RAČUNA

Primer poročila je podan na predpostavki, da upravljavec Enotnega zakladniškega računa občine (v nadaljevanju: EZRO) ne izvaja aktivnega upravljanja denarnih sredstev sistema EZRO. To pomeni, da skladno z 9. členom Pravilnika o poslovanju sistema enotnega zakladniškega računa države oziroma občine (Uradni list RS, št. 76/20 in 82/20 – popr.) zakladniški podračun uporablja zgolj **za transakcije**, povezane z nočnim nalaganjem pri poslovnih bankah, za obrestovanje denarnih sredstev na podračunih in za nakazilo proračunu pripadajočega dela presežka upravljanja. V primeru, da se župan občine odloči, da bo vzpostavil aktivno upravljanje denarnih sredstev sistema EZRO skladno z 10. členom Pravilnika o poslovanju sistema enotnega zakladniškega računa države oziroma občine (Uradni list RS, št. 76/20 in 82/20 – popr.), mora v osnutek Poročila o upravljanju denarnih sredstev sistema EZRO vključiti tudi poslovne dogodke vezane na sprejem kratkoročnih vlog in dajanje likvidnostnih oziroma kratkoročnih posojil imetnikom podračunov, nalaganje denarnih sredstev sistema EZR izven sistema EZRO v obliki depozitov za največ 12 mesecev ter v obliki nakupov dolžniških vrednostnih papirjev, katerih izdajatelj je Republike Slovenije, s preostalo ročnostjo do dospetja, krajšo od enega leta.

Za morebitna dodatna vprašanja vezana na pripravo navedenega poročila se lahko občine obrnejo na e-naslov: [dz-szogkz.mf@gov.si](mailto:dz-szogkz.mf@gov.si)

Vzorec poročila o upravljanju denarnih sredstev sistema EZR je podan v nadaljevanju.

*vzorec*

*POROČILO O UPRAVLJANJU DENARNIH SREDSTEV SISTEMA ENOTNEGA ZAKLADNIŠKEGA RAČUNA OBČINE \_\_\_\_\_\_\_\_\_\_\_\_\_\_*

*1. Uvod in razkritje računovodskih pravil*

*1.1. Uvod*

*Upravljanje denarnih sredstev sistema enotnega zakladniškega računa občine (v nadaljnjem besedilu: EZRO) izvršuje upravljavec EZRO tako, da upravlja z denarnimi sredstvi sistema EZRO na način, ko to določa Pravilnik o poslovanju sistema enotnega zakladniškega računa države oziroma občine (Uradni list RS, št. 76/20 in 82/20 – popr., v nadaljevanju Pravilnik EZR).*

*EZRO je poseben transakcijski račun občine, odprt pri Banki Slovenije, preko katerega se evidentira denarni tok proračunskih uporabnikov (v nadaljnjem besedilu: PU), vključenih v sistem EZRO. V sistem EZRO so vključeni vsi PU občinskega proračuna. Informacijski tok poteka preko podračunov, odprtih v Upravi RS za javna plačila (v nadaljnjem besedilu: UJP). Za namene upravljanja denarnih sredstev sistema EZRO je v UJP odprt zakladniški podračun občine (v nadaljnjem besedilu: ZP). Na podlagi zakona, ki ureja plačilne storitve in sisteme, imajo podračuni PU status transakcijskih računov pri poslovnih bankah.*

*1.2. Razkritja računovodskih pravil*

*Na podlagi 8. poglavja Pravilnika o poslovanju sistema enotnega zakladniškega računa države oziroma občine (Uradni list RS, št. 76/20 in 82/20 – popr.) so za upravljavca EZRO (PU \_\_\_\_) za leto 2021 izdelani samostojni računovodski izkazi. Poročilo o upravljanju denarnih sredstev sistema enotnega zakladniškega računa je pripravljeno na podlagi 12,a člena Navodila o pripravi zaključnega računa državnega in občinskega proračuna ter metodologije za pripravo poročila o doseženih ciljih in rezultatih neposrednih in posrednih uporabnikov proračuna (Uradni list RS, št. 12/01, 10/06, 8/07 in 102/10)*

*V poslovnih knjigah EZRO so v izkazu prihodkov in odhodkov izkazani:*

*a) tokovi izkaza prihodkov in odhodkov, tj. prejete in plačane obresti, stroški upravljanja ter nakazilo proračunu pripadajočega dela presežka;*

*b) v tokovih pa se ne izkažejo:*

*- nalaganja prostih denarnih sredstev EZRO izven sistema EZRO v obliki nočnih depozitov na poslovne banke in*

*- navidezne nočne vloge, to so le navidezni tokovi, ki nadomeščajo nočne prenose stanj podračunov PU EZR, ki bi se sicer izvajali preko plačilnega prometa, in torej predstavljajo navidezno združevanje denarnih sredstev podračunov PU EZR v poslovnih knjigah upravljavca EZR (v nadaljnjem besedilu: stanja podračunov PU EZRO).*

*2. Obrazložitev podatkov bilance stanja z vidika upravljanja denarnih sredstev sistema EZRO*

*2.1. Obrazložitev dobroimetja EZRO pri bankah in drugih finančnih ustanovah*

*Dobroimetje EZRO pri bankah in drugih finančnih ustanovah je sestavljeno iz denarja na računu EZRO in nočnih depozitov. Dobroimetje pri bankah in drugih finančnih ustanovah ZP-ja na dan 31. 12. 2021 znaša \_\_\_\_\_\_\_\_\_\_\_\_\_\_ EUR. Strukturo dobroimetja EZRO pri bankah in drugih finančnih ustanovah predstavlja Tabela 1.*

*Tabela 1: Struktura dobroimetja EZRO pri bankah in drugih finančnih ustanovah na dan 31. 12. 2021 (v EUR)*

|  |  |
| --- | --- |
| *Dobroimetje pri bankah in drugih finančnih inštitucijah* | *Stanje* |
| *Denar na računu EZRO* |  |
| *Nočni depoziti* |  |
| *Skupaj* |  |

*2.2. Obrazložitev stanja denarnih sredstev EZRO*

*Denarna sredstva EZRO so denarna sredstva na podračunih PU v okviru EZRO in denarna sredstva zakladniškega podračuna občine, zaradi česar je stanje denarnih sredstev v poslovni knjigi EZRO enako stanju denarnih sredstev na EZRO pri Banki Slovenije. Pri tem velja enačba:*

|  |  |  |  |  |  |  |
| --- | --- | --- | --- | --- | --- | --- |
| *Denarna sredstva v knjigi EZRO* | *=* | *Stanje računa EZRO pri Banki Slovenije* | *=* | *Stanje ZP* | *+* | *Σ stanj podračunov PU EZRO* |

*Stanje denarnih sredstev EZRO glede na porazdelitev denarnih sredstev na neposredne proračunske uporabnike občine, posredne proračunske uporabnike občine in ZP prikazuje Tabela 2.*

*Tabela 2: Stanje denarnih sredstev na podračunih PU EZRO na dan 31. 12. 2021 (v EUR)*

| *Denarna sredstva (po podatkih UJP)* | *Stanje* |
| --- | --- |
| *1. Neposrednih proračunskih uporabnikov občine* |  |
| *2. Posrednih proračunskih uporabnikov občine* |  |
| *3. Skupaj podračuni PU EZRO (3. = 1. + 2.)* |  |
| *4. Zakladniški podračun občine* |  |
| *5. EZRO (5. = 3. + 4.)* |  |

*2.3. Zapadle ter nezapadle terjatve in obveznosti iz financiranja*

*ZP ima/nima zapadlih neplačanih terjatev ter obveznosti. (V primeru, da obstojajo zapadle terjatve ali obveznosti, je potrebno dodati pojasnilo.)*

*Stanje nezapadlih obveznosti znaša \_\_\_\_\_\_\_\_\_\_ EUR in je sestavljeno iz obveznosti ZP do PU za obresti za stanja podračunov (konti skupine 24) v višini \_\_\_\_\_\_\_\_\_\_ EUR.*

*Stanje nezapadlih terjatev znaša \_\_\_\_\_\_\_\_\_\_ EUR in je sestavljeno iz terjatev iz naslova obresti za nočne depozite pri poslovnih bankah in obresti za stanje sredstev EZRO pri Banki Slovenije (konto skupine 16) v višini \_\_\_\_\_\_\_\_\_\_ EUR.*

*3. Obrazložitev denarnih tokov upravljanja denarnih sredstev sistema EZRO in obrazložitev spremembe stanja domačih in deviznih sredstev na ZP*

*3.1. Obrazložitev denarnih tokov upravljanja denarnih sredstev sistema EZRO*

*Tabela 3: Obrazložitev denarnih tokov EZRO (v EUR)*

|  |  |  |
| --- | --- | --- |
| *Konto* | *Denarni tokovi upravljanja sredstev sistema EZRO* | *Znesek* |
| *7102* | *Prihodki od obresti*  *(tj. obresti na nočni depozit in obresti na stanje EZRO)* |  |
| *4035* | *Plačila obresti subjektom, vključenim v sistem EZR*  *(tj. plačila obresti na stanja podračunov EZR subjektom, vključenim v sistem EZR)* |  |
| *4029* | *Drugi operativni odhodki*  *(tj. morebitni stroški)* |  |
| *4050* | *Prenos proračunu pripadajočega dela rezultata poslovanja sistema EZR preteklega leta* |  |
|  | *Rezultat denarnih tokov upravljanja denarnih sredstev sistema EZRO* |  |

*3.2. Sprememba stanja domačih in deviznih sredstev ZP, podračunov PU in EZRO*

*Spremembo stanja denarnih sredstev po podračunih PU, ZP in EZRO po posameznih valutah predstavlja Tabela 4.*

*Tabela 4: Sprememba stanja denarnih sredstev na podračunih PU, ZP in računu EZRO (v EUR)*

|  |  |  |  |
| --- | --- | --- | --- |
| *Vrsta računa* | *Stanje na dan*  *31. 12. 2021*  *(1)* | *Stanje na dan*  *31. 12. 2020*  *(2)* | *Sprememba stanja denarnih sredstev*  *(3 = 1 – 2)* |
| *Podračuni PU* |  |  |  |
| *ZP* |  |  |  |
| *EZRO* |  |  |  |

*3.3. Presežek upravljanja*

*Presežek upravljanja predstavljajo prejete obresti, zmanjšane za plačane obresti in plačane stroške od upravljanja s prostimi denarnimi sredstvi na računih, vključenih v sistem EZR. Pregled presežka upravljanja za leti 2020 in 2021 prikazuje Tabela 5.*

*Tabela 5: Letni učinki upravljanja za leti LLLL – 1 in LLLL (v EUR)*

|  |  |
| --- | --- |
| *Leto* | *Presežek upravljanja* |
| *2020* |  |
| *2021* |  |

## 2.6. POSEBNE TABELARNE PRILOGE

Posebne tabelarne priloge niso obvezni del zaključnega računa občinskega proračuna. Ne glede na to, je z vidika transparentnosti priporočljivo, da se pripravi prikaz podatkov, ki sicer niso vidni iz drugih dokumentov v sklopu gradiva zaključnega računa oziroma jih je priporočljivo prikazati v posebnih tabelah z namenom poročanja (npr. Nadzorni odbor občine itd.). V nadaljevanju je podanih nekaj predlogov tabelarnih prilog:

### 2.6.1. Realizacija namenskih prejemkov in izdatkov proračuna, ločeno po posameznih vrstah namenskih sredstev in prenos neporabljenih namenskih sredstev iz proračuna preteklega leta

Po vrstah namenskih sredstev se prikaže zadnji veljavni proračun oz. plan prihodkov in podkonto, kjer so (bila) sredstva planirana. Prikaže se realizacija/prenos neporabljenih namenskih sredstev v naslednje proračunsko leto in prikaže proračunska postavka, kjer je predvidena poraba sredstev. Opredelijo se vzroki za neporabljena sredstva.

Tabela: Realizacija namenskih sredstev



### 2.6.2. Neplačane obveznosti na dan 31. 12. 2021

Prikažejo se neplačane obveznosti, ločeno po proračunskih uporabnikih. Prikaz se loči na že zapadle neplačane obveznosti v letu 2021 in na zapadle v letu 2022. Za že zapadle neplačane v letu, za katerega se dela zaključni račun velja dodati komentar, zakaj obveznosti niso bile plačane v skladu z valuto.

Tabela: Neplačane obveznosti na dan 31.12. 2021



### 2.6.3 Seznam sklenjenih dolgoročnih obveznosti na dan 31. 12. 2021

Vključijo se vse neplačane dolgoročne obveznosti, razen dolgoročnih kreditnih pogodb, pogodb o finančnem najemu in druge dolgoročne finančne obveznosti, ki so posebej navedene v točki 2.6.4.

Tabela: Seznam dolgoročnih obveznosti na dan 31. 12. 2021



### 2.6.4 Seznam sklenjenih dolgoročnih kreditnih pogodb in pogodb o finančnem lizingu

Tabela: Sklenjene dolgoročne kreditne pogodbe in pogodbe o finančnem lizingu/druge finančne obveznosti občine

